b'\n_START_ARTICLE_\nCA Osasuna\n_START_PARAGRAPH_\nClub Atl\xc3\xa9tico Osasuna je \xc5\xa1panski nogometni klub iz Pamplone. Ustanovljen je bil leta 1920 in trenutno igra v Segunda Divisi\xc3\xb3n, drugi \xc5\xa1panski nogometni ligi._NEWLINE_V doma\xc4\x8dih tekmovanjih ima Osasuna 4 naslove prvaka (1934/35, 1952/53, 1955/56, 1960/61) in 1 naslov podprvaka 2. \xc5\xa1panske lige (1999/2000) ter naslov podprvaka \xc5\xa1panskega kraljevega pokala (Copa del Rey) v sezoni 2004/05. V evropskih tekmovanjih pa je najve\xc4\x8dji uspeh Osasune doseg polfinala Evropske lige v sezoni 2006/07, kjer pa je bila v skupnem rezultatu bolj\xc5\xa1a Sevilla (1-0, 0-2)._NEWLINE_Doma\xc4\x8di stadion Osasune je El Sadar, ki sprejme 18.761 gledalcev. Barvi dresov sta rde\xc4\x8da in modra. Vzdevek nogometa\xc5\xa1ev Osasune je Los Rojillos/Gorritxoak ("Rde\xc4\x8di").\n_START_SECTION_\nZanimivosti\n_START_PARAGRAPH_\nOsasuna v baskov\xc5\xa1\xc4\x8dini pomeni zdravje. Klubski pomen tega pojma pa je mo\xc4\x8d_NEWLINE_Po koncu sezone 2005/06 sta v La Ligi imeli Osasuna in Sevilla enako \xc5\xa1tevilo to\xc4\x8dk, kar ju je uvr\xc5\xa1\xc4\x8dalo na 4. in 5. mesto. Ti dve mesti pa odlo\xc4\x8data, kdo gre v tretji kvalifikacijski krog za Ligo prvakov in kdo v prvi kvalifikacijski krog za Evropsko ligo. Zaradi obeh zmag nad Sevillo (doma in v gosteh) je nato \xc5\xa1la Osasuna v kvalifikacijski krog za Ligo prvakov, Sevilla pa v kvalifikacijski krog za Evropsko ligo.'